མི་ནི་ནོར་འཁྲུལ་ཤོར་ཆོག་པའི་སེམས་ཅན་ཞིག་ལས་ཡང་དག་པ་འཁྲུལ་བ་མེད་པར་འཚོ་སྡོད་བྱེད་ཐུབ་པའི་སྐྱེ་འགྲོའི་རིགས་ཤིག་རྩ་བ་ནས་མིན་ལ།ནོར་འཁྲུལ་ཐེངས་ཤིག་ཤོར་ན་ཆད་པ་ཐེངས་གཅིག་གིས་བཅོས་ཐུབ་པ་ཞིག་དེ་བས་ཀྱང་མེད།མི་ནི་གཞན་གྱི་ཚེ་སྲོག་དང་ཐོབ་ཐང་ལ་སྣང་མེད་ཀྱིས་འཚོ་མཁན་ཞིག་ཡིན་པས་གཅན་གཟན་གྱི་རྒྱལ་བོར་འབོད་པ་སོགས་སྡིག་རྩུབ་ཤིན་ཏུ་ཆེ་བ་ཞིག་ཡིན་མོད་ཀྱང་།བྱེ་བྲག་ལ་བབ་ན།ང་ཚོས་ནོར་འཁྲུལ་ཤོར་བར་ཆད་པ་གཅོད་པ་ནི་ནོར་འཁྲུལ་ཤོར་མཁན་གྱི་འཁྲུལ་བ་དག་པར་བཅོས་ཐབས་མིན་པར།ཉེས་ཆད་དེ་བཅད་པ་ལས་གཞན་དག་ལ་ནོར་འཁྲུལ་དེ་འབྱུང་དུ་མི་འཇུག་པའི་ཕྱིར་རམ་གཞན་དག་ལ་སློབ་གསོ་གཏོང་བའི་ཁུལ་རེད།དེའི་སྟབས་ཀྱིས་ཉེས་པ་ཚབ་ཆེན་བཟོ་མཁན་ལ་སྲོག་ཁྲིམས་ཚུན་བཅད་ནས་ད་ལྟའི་བར་ཡོང་ན་ཡང་ནོར་འཁྲུལ་བཟོ་མཁན་གྱི་ཉེས་པ་འདག་ཐབས་ལ་བསམ་བློ་གཏང་གི་མེད།